Ilustrátorka
Vyrástla v rodine paleontológa a entomologičky, vyštudovala talianske bilingválne gymnázium. V čase vzniku tejto knihy študovala v treťom ročníku v Ateliéri grafiky a ilustrácie na Vysokej škole výtvarných umení a absolvovala stáž v poľskom Krakowe na Akadémii Krásnych Umení Jána Matejki. Ilustrovala učebnice, v roku 2012 boli jej práce vystavené na veľtrhu detskej knihy v Bologni. Jej prvou ilustrovanou knihou pre deti sú Hlbokomorské rozprávky Moniky Kompaníkovej, ktoré ilustrovala kombináciou tlače z lina a perokresby a ktorá bola ocenená ako Najkrajšia detská kniha jari a leta 2013. Je členkou Asociácie slovenských ilustrátorov.